31991R3694
L 350/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3694/91 НА КОМИСИЯТА
от 17 декември 1991 година
относно изменение на Регламент (ЕИО) № 645/89 от 14 март 1989 година и относно отмяна на Регламент (ЕИО) № 2404/89 на Комисията от 31 юли 1989 година относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕИО) № 3537/91 (2), и по-специално член 9 от него,
като има предвид, че с Регламент (ЕИО) № 645/89 на Комисията (3) и с Регламент (ЕИО) № 2404/89 на Комисията (4) се определят разпоредби за класирането в Комбинираната номенклатура на, inter alia, комплекти от две облекла, опаковани заедно, за продажба на дребно;
като има предвид, че код по КН 6211 е подразделен, с цел да се индивидуализират определени категории стоки, които се търгуват в значителни обеми;
като има предвид, че продуктите, обхванати от упоменатите регламенти, са засегнати от това; като има предвид, че, следователно, съществува необходимост да се заличи точка 2 от приложението към Регламент (ЕИО) № 645/89 и да се специфицира класирането и мотивите за класирането на въпросните стоки и да бъде отменен Регламент (ЕИО) № 2404/89;
като има предвид, че мерките, предвидени в настоящия регламент, са в съответствие със становището на Комитета по номенклатурата,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 от приложената таблица, се класират под съответните кодове по Комбинираната номенклатура, посочени в колона 2 от упоменатата таблица.
Член 2
Точка 2 от приложението към Регламент (ЕИО) № 645/89 се заличава и Регламент (ЕИО) № 2404/89 се отменя.
Член 3
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 януари 1992 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1991 година.